Lav et referat af nedenstående tekst:

Tekst:
Netto-butikken på Alexander Foss Gade på Eternitgrunden i Aalborg blev mandag aften klokken 21.48 udsat for et røveri. Røveren, der var bevæbnet med en kniv, kom ind i butikken og han truede personalet til at udlevere penge til sig. Han fik udleveret et mindre pengebeløb og løb fra stedet i vestlig retning. Nordjyllands Politi skriver i en pressemeddelelse, at de klokken 22.20 er i området med flere patruljer, ligesom der bruges politihunde i forsøget på at finde frem til røveren. Røveren beskrives som mand, 20-25 år, spinkel til almindelig af bygning og lidt mørk i huden. Han bar sort maskering for ansigtet og var iført en grå hættetrøje, lysegrå bukser og sorte sko. Nordjyllands Politi hører gerne fra vidner, der måtte have observeret ting før eller efter røveriet, der kan hjælpe politiet i deres efterforskning.

Referat:
Kort før klokken 22 mandag aften begik en maskeret mand røveri mod Netto-butikken på Eternitgrunden i Aalborg. Han løb derfra med et mindre beløb.